ലോക്ക്ഡൗണ്കൊണ്ടു മാത്രമായില്ല, കോവിഡിനെ തുരത്താന് കൊച്ചി: സമ്ബൂര്ണ ലോക്ക്ഡൗണും ട്രിപ്പിള് ലോക്ക്ഡൗണും കോവിഡിനെ ചെറുക്കാന് ഇനി പര്യാപ്തമല്ലെന്നും അത് സമ്ബദ്വ്യവസ്ഥയെ തകര്ക്കുമെന്നും കോവിഡ് രോഗ വിദഗ്ധനും ഓങ്കോളജിസ്റ്റുമായ ഡോ.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ അജു മാത്യു ചൂണ്ടിക്കാട്ടുന്നു. മൂന്നാം തരംഗത്തിന്റെ പടിവാതിലില് ആകാംക്ഷാജനകമായ സാഹചര്യമാണെങ്കിലും ആശങ്കവേണ്ടെന്നും അദ്ദേഹം പറഞ്ഞു. 60 വയസിനു മുകളില് പ്രായമുള്ളവര്ക്കു രണ്ടു ഡോസ് വാക്സിന് ലഭ്യമാക്കുകയാണു പ്രധാനമെന്നും അദ്ദേഹം പറഞ്ഞു. മലപ്പുറം, കോഴിക്കോട്, തൃശൂര്, എറണാകുളം, പാലക്കാട് ജില്ലകളിലാണ് രോഗികളുടെ എണ്ണം കൂടുതല്. എറണാകുളം, തൃശൂര്, കോഴിക്കോട് ജില്ലകളില് സ്വകാര്യമേഖലയിലെ ആശുപത്രികളിലാണ് ഗുരുതര കോവിഡ് ചികിത്സയ്ക്കുള്ള സംവിധാനങ്ങള് കൂടുതലായുള്ളത്. ഓണക്കാലത്ത് പരിശോധനകളും വാക്സിനേഷനും കുറഞ്ഞിരുന്നു. തുടര്ദിനങ്ങളില് വ്യാപകമായി പരിശോധനകള് നടത്തണമെന്നും വാക്സിനേഷന് കൂട്ടണമെന്നും വിദഗ്ധര് പറയുന്നു. പ്രായം ചെന്നവര്ക്ക് വാക്സിനേഷന് കൂടുതലാക്കുകയും അതോടൊപ്പം അടച്ചിടല് ഒഴിവാക്കുകയുമാണ് കേരളത്തിന് അഭികാമ്യമെന്നു കോവിഡ് രോഗ വിദഗ്ധനായ ഡോ. അരുണ് മാധവന് ചൂണ്ടിക്കാട്ടുന്നു. മാസ്ക് ധരിക്കുന്നതും സാനിറ്റൈസര് ഉപയോഗിക്കുന്നതും സാമൂഹിക അകലം പാലിക്കുന്നതും തുടരണം. വീടുകളും അടഞ്ഞ സ്ഥലങ്ങളുമാണ് കൂടുതല് സൂക്ഷിക്കേണ്ടത്. പൊതുവിടങ്ങള് പൊതുവേ സുരക്ഷിതമാണ്. ടെസ്റ്റ് പോസിറ്റിവിറ്റി നിരക്കിനെ അടിസ്ഥാനമാക്കിയുള്ള നിയന്ത്രണങ്ങള് കാലഹരണപ്പെട്ടെന്നും ഡോ. അരുണ് അഭിപ്രായപ്പെടുന്നു. കേസുകള് ഇന്നു മുതല് കൂടിത്തുടങ്ങും. ദിവസേന 30000 മുതല് 40000വരെ കേസുകള് ഉണ്ടാകാനിടയുണ്ട്.35000 ത്തില് കൂടിയാല് ആരോഗ്യസംവിധാനത്തിന് സമ്മര്ദമേറാനിടയുണ്ടെന്നും കോവിഡ് വ്യാപനം ശക്തമായാല് അത് കുറച്ചുകൊണ്ടുവരാന് നാളേറെയെടുക്കുമെന്നും ഡോ. പത്മനാഭ ഷേണായ് ചൂണ്ടിക്കാട്ടി.